Maarja-Liis Ilus

Maarja-Liis Ilus (esinejanimega Maarja; sündinud 24. detsembril 1980 Tallinnas) on eesti laulja.

 Haridustee 

Maarja-Liis Ilus on õppinud Tallinna 21. Keskkoolis ja Tallinna Muusikakoolis. Ta on lõpetanud õigusinstituudi. 2007. aastal täiendas ta end USAs Berklee Muusikakolledžis laulu erialal.

 Karjäär 

Maarja-Liis Ilus sai tuntuks juba Eesti Televisiooni laulustuudio laululapsena. Muusikafilm "Õnneseen" Maarja-Liis Ilusaga peaosas valmis juba aastal 1984.

Ilus võitis lapsepõlves mitu lauluvõistlust ("Laulukarussell", "Täht sügistaevas"). Konkursil "Uus Laul 1994" pälvis ta omakirjutatud looga "Paradiis" publiku lemmiku auhinna.

15-aastaselt sõlmis Ilus Eestis esimesena lepingu plaadifirmaga Universal Music ja sai Warnelilt ülemaailmse kirjastuslepingu. Maarja oli esimene eestlane, kelle muusikavideot "First In Line" näidati MTV kanalil. Sama laul oli Jaapanis FM Osaka raadios 1998. veebruaris power play-laul.

Maarja-Liis Ilus on osalenud muusikalides "Miss Saigon" (Ellen), "Kassid" (Grizabella), "Helisev muusika" (Maria), "Evita" (Eva Perón) ja "Rent" (Maureen Johnson).

2005. aasta sügisel osales ta saate "Kaks takti ette" žüriis ning 2013. aastal telesaate "Eesti Laul 2014" žüriis."Kes? Mis? Kus?" 2006, lk. 445

Ilus on olnud saates "Eesti otsib superstaari" kohtunik.

 Eurovisiooni lauluvõistlus 
pisi|püsti|Maarja-Liis Ilus (2007)
Maarja-Liis Ilus on ainus laulja, kes esindanud Eestit kahel korral Eurovisiooni lauluvõistlusel järjest. Ta oli 15-aastane, kui esitas Eurovisioonil koos Ivo Linnaga laulu "Kaelakee hääl", mis saavutas 5. koha. Aasta hiljem esitas ta Eurovisioonil loo "Keelatud maa", mis pälvis 8. koha.

Eurovisiooni Eesti eelvoorus 1996. aastal osales ta peale "Kaelakee hääle" veel lauluga "Kummalisel teel" koos Evelin Samueliga, Karl Madisega, ja Pearu Paulusega. Laul pälvis 6. koha.

Eurovisiooni Eesti eelvoorus 1997. aastal osales ta peale "Keelatud maa" veel lauluga "Aeg" koos Hanna-Liina Võsa ja Anne Värvimanniga. Laul pälvis 7. koha ja oli televaatajate lemmik.

Tema kirjutatud laul "Homme" osales 2004. aasta Eurovisiooni Eesti eelvoorus. Laul pälvis 4. koha. Maarja on osalenud konkursi Eesti eelvoorus taustalauljana 2003. aastal Koit Toome esitatud võistlusloos "Know What I Feel", mis pälvis 2. koha.

Ilus on üritanud Eurovisioonile pääsu ka Rootsis (Melodifestivalen 2003) lauluga "He Is Always On My Mind", ent ei pääsenud poolfinaalist edasi.
EurolaulEurovisioonAastaLaulPunktidKohtKaaslauljadPunktidKoht1996"Kaelakee hääl"621Ivo Linna9451996"Kummalisel teel"516Evelin Samuel, Karl Madis ja Pearu Paulus––1997"Aeg"327Hanna-Liina Võsa ja Anne Värvimann––1997"Keelatud maa"721–8282004"Homme"1 3204 –– –Melodifestivalen2003"He is always on my mind"14 2216–––

 Tunnustus 
 1994 – Läänemere maade laste muusikafestivali Riias – parim solist
 1995 – Raadio 2 aastahitt – 4. koht "Kohtumine"
 1996 – Noorte Infokeskuse auhind 1995. aasta Säravaim Täht
 1996 – Raadio 2 aastahitt – 2. koht "Kaelakee hääl"
 1997 – Raadio 2 aastahitt – 5. koht "First in line"
 1997 – Suure Vankri auhind – naislaulja
 1998 – Kuldne Plaat – aasta naisartisti auhind
 2007 – Eesti Muusikaauhinnad – aasta naisartisti auhind
 2007 – Raadio 2 aastahitt – 8. koht "Meie laul"
 2008 – ajakiri Stiil – aasta stiilseim naine
 2012 – ajakiri Anne&Stiil – aasta stiilseim naine
 2013 – Kuldne Plaat – aasta naisartisti auhind

 Televisioon 
On osalenud telesaates "Laula mu laulu" (3. hooajal), kus Maarja esitas oma versiooni Jaan Söödi repertuaaris olevast laulust "Lumevärv". Tema esitatud versioon "Lumevärvist" saavutas Raadio Uuno edetabelis esikoha.

Tema karjäärist Jaapanis ja mujal on räägitud Kanal 2 saadetes "Pöörased 90ndad" ja "Eesti staarid suure läbimurde ootel", samuti ETV saates "Tähelaev".

Maarja on osalenud Kanal 2 tantsusaates "Tantsud tähtedega", kus tema tantsupartner oli Veiko Ratas.

Ilus on osalenud saadetes "Elu veinimõisas", "Tunnen sind läbi ja lõhki", "Sõidud Taukariga", "Eesti muusika karikas", "Eesti otsib lemmiklaulu" ning heategevussaates "Inglite aeg".

Poliitilise satiiri draamasarjas "Riigimehed" kehastas ta Lottet.

Oli TV3 saate "Otsin uut kodu" saatejuht. 1999. aastal oli ta "Kaks takti ette" saatejuht koos Koit Toomega, 2001. aastal oli ta "7 vaprakest" ühe osa saatejuht.

Hiljem "Eurolaul 2007" saatejuht koos Marko Reikopiga, "Eesti laul 2022" saatejuht koos Priit Loogi ning 2011. aasta Eesti Muusikaauhinnade õhtujuht koos Tanel Padariga.

Ansambli Regati kaver Maarja-Liisi loost "Kohtumine" on telesarja "ENSV" lõpulaul.

 Diskograafia 
Maarja on välja andnud 11 albumit ja 12 singlit, lisaks viis Eurolugu ja konkursi "Uus Laul 1994" osalenud laul "Paradiis".

Esimene eestikeelne diskoalbum ilmus 1996. aastal, see sisaldas põhiliselt kavereid ja Raul Rinki ning Kaari Sillamaa kirjutatud lugusid. Teine, rahvusvaheliselt ilmunud album "First In Line" ilmus aastal 1997, mis saavutas Jaapanis ja Ladina-Ameerikas suurt edu. Plaati müüdi üle 300 000 eksemplari.

Jaapanis ja Ameerikas tehti kaks eraldi väljaannet "First In Line" albumile. Jaapanis ilmus ka teine minialbum "Heart" ja anti välja singleid.

Järgnesid albumid "Kaua veel" (1997) ja teine rahvusvaheliselt müüdud plaat "City Life" (2001).

2004. aasta algusest oli Maarja ansambli Hinkus laulja, 2005. aasta märtsis ilmus neilt album Hinkus feat. Maarja "Look Around". Plaadil on kokku 8 lugu.

Hiljem algas pikk ja edukas koostöö Rein Rannapiga, mis päädis plaadi "Läbi jäätund klaasi" ilmumisega (2006). 2007. aasta märtsis sai ta fonogrammitootjate ühingu aasta naisartisti auhinna koos Rein Rannapiga tehtud plaadi "Läbi jäätund klaasi" eest."Kes? Mis? Kus?" 2008, lk. 438

Album "Homme" ilmus aastal 2008 ning 2009 jõudis müügile uus Maarja album "Jõuluingel", millel on saanud populaarseks laul "Lumeta".

7. detsembril 2012 esitles Maarja-Liis Ilus oma uut albumit "Kuldne põld". 21. märtsil 2013 võitis Maarja Kuldne Plaat 2013 aasta naisartisti auhinna. "Kuldne põld" oli suurima läbimüügiga ja auhinnatud album Maarjalt.
 Aasta  AlbumVäljaandjaVälja antud 1996  "Maarja-Liis"Aidem Pot RecordsEesti 1997  "First In Line"Universal MusicEuroopa ja Ameerika 1998  "Kaua veel"Universal Music ABEesti1998"First In Line" (ainult Jaapanis)Universal Music ABAasia1998"Heart" (ainult Jaapanis)Mercury Music EntertainmentAasia 2001  "City Life"Universal Music ABSkandinaavia 2005  "Look Around" koos HinkusegaAva MuusikaEesti 2006  "Läbi jäätund klaasi" koos Rein RannapigaKlaveripoegEesti 2008  "Homme"Star ManagementEesti 2009  "Jõuluingel"Star ManagementEesti 2012  "Kuldne põld"Star ManagementEestiSingel1996"First In Line"Universal Music ABKogu maailmas1997"What in This World"Universal Music ABRootsi1998"Hold Onto Love"Universal Music ABEuroopa1998"Hold Onto Love" (ainult Jaapanis)Mercury Music EntertainmentAasia1998"Just a Dream Away"FM RecordsKreeka1999"Candle"Universal, ToCo InternationalSkandinaavia ja Aasia1999"A Need In My Life"ToCo InternationalAasia2001"All the Love You Needed"Universal Music ABSkandinaavia2002"Say you will"Universal Music, PolarRootsi2003"He Is Always On My Mind"Universal Music ABSkandinaavia2015"Tulilinnud"Little Music/MLI MusicEesti2015"Nii sind ootan"Star ManagementEestiKaaslauljana1998"Puudutus" koos Koit ToomegaU-Boot StuudioEesti2005"And You Came" koos Lauris ReiniksigaThe Orchard MusicEesti ja Läti2006"Mu käed sinu poole" koos Tanel Padariga-Eesti2007"Meie laul" koos Silver LaasigaDowntown RecordsEesti2014"Maailm meie käes" koos Koit Toomega -EestiKogumikel2004"Flow of Dreams"Responal MusicEesti2005"Ränd"Responal MusicEesti2010"Sadamatuled. Valik ballaade"Responal MusicEesti2008"Uues kuues"Downtown RecordsEesti2015"Seitsme maa ja mere taga"Apollo HoldingEesti2016"Estonian Evengreens Revial"EAÜEesti2016"Muinaslugu sinilinnust"EAÜEesti

 Muusikavideod 
Maarjal on 17 muusikavideot, millest enamik on välja antud Universal Musicu artistina. Näiteks lugudele "First In Line" ja "Candle" tehti mitu muusikavideot seoses karjääriga Jaapanis. Ilus osales külalisena ka Trafficu muusikavideos "Sekundiga" ja Karl-Erik Taukari muusikavideos "Seitse pühapäeva".

 1995 "Aisakell"
 1996 "Kaelakee hääl"
 1996 "Oodates sind"
 1996 "Kohtumine"
 1997 "First in Line"
 1997 "Keelatud maa"
 1997 "Rainbow Colours"
 1998 "Away From Home" -
 1999 "Candle"
 2001 "All The Love you Needed"
 2001 "Say You Will"
 2003 "He is always on my mind"
 2005 "And You Came"
 2015 "Tulilinnud"

 Ühiskondlik tegevus 
Maarja-Liis Ilus oli 1999. aasta 1. juunist UNICEF-i hea tahte saadik.

 Isiklikku 
Maarja-Liis Ilusa muusikaõpetajast ema Merle Ilus (sündinud Ambre) oli nooruses samuti võrdlemisi menukas laulja. Maarja-Liisi vanaisa Elmar Ilus oli esimene eestlasest Tartu Ülikooli õigusteaduskonna eraõiguse professor. Tema onu Peeter Ilus on kirjutanud Maarja ühele loole eestikeelsed sõnad (albumil "Kaua veel"). Samuti on Peeter Ilusa "Raagus sõnad" ja "Vana vaksal" olnud Maarja albumitel.

Maarja-Liis Ilusa elukaaslane on muusikaprodutsent Fred Krieger. Neil on kaks last: 2018. aasta jaanuaris sündinud tütar Iris ja 2019. aasta detsembris sündinud poeg Raul.

 Viited 

 Välislingid 

 Maarja karjäär veebiportaalis Allstarz (eesti keeles)
 Maarja koduleht (inglise keeles)
 Maarja esinejanimega diskograafia andmebaasis Discogs (inglise keeles)
 Maarja-Liis Ilusa esinejanimega diskograafia andmebaasis Discogs (inglise keeles)
 Maarja koduleht Facebookis

Kategooria:Eesti lauljad
Kategooria:Eesti esindajad Eurovisiooni lauluvõistlusel
Kategooria:Eesti otsib superstaari
Kategooria:Sündinud 1980